Diari Oficial de la Generalitat Valenciana


Sumari del DOGV 3035, del 15-07-1997 (1997/8024)

ACORD de 22 d'abril de 1997, de la Comissió Territorial D'urbanisme de València, sobre la modificació núm. 1 de les Normes Subsidiàries de Planejament de l'Alcúdia de Crespins.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3035

Data del DOGV
:   15-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8024


Data del document
:   22-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 d'abril de 1997, de la Comissió Territorial D'urbanisme de València, sobre la modificació núm. 1 de les Normes Subsidiàries de Planejament de l'Alcúdia de Crespins.  
La Comissió Territorial d'Urbanisme de València, en sessió celebrada el 22 d'abril de 1997, va adoptar el següent acord:  
Vist l'expedient tramés per l'Ajuntament de l'Alcúdia de Crespins, sobre l'homologació del sector del Terrer Roig de les normes subsidiàries, i de conformitat amb els següents:  
Antecedents de fet  
Primer  
L'expedient va ser sotmés a informació pública el 30 de juliol de 1996 i, després del pertinent període d'informació, durant el qual s'hi van presentar 71 al·legacions, va ser aprovat provisionalment el 27 de desembre de 1996, amb entrada en la Comissió Territorial d'Urbanisme de València el 27 de febrer de 1997.  
Segon  
El projecte consta de memòria i plans d'informació i d'ordenació, per la qual cosa es compleix l'article 27 de la Llei Reguladora de l'Activitat Urbanística i en la Instrucció de Planejament 1/1996, sobre Homologació de Plans d'Urbanisme en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Tercer  
L'Alcúdia de Crespins té Normes Subsidiàries aprovades definitivament per la Comissió Territorial d'Urbanisme de València en sessió el 18 d'abril de 1995. Sobre el citat sector hi ha un pla parcial aprovat definitivament el 25 d'abril de 1989.  
Quart  
La Comissió Informativa de la Comissió Territorial d'Urbanisme de València, en sessió de 17 d'abril de 1997, va emetre informe relatiu al projecte que ens ocupa, i es compleix així l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient està complet i s'ha tramitat de conformitat amb l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb la disposició transitòria primera del mateix text legal.  
Segon  
El sector Terrer Roig té ordenació detallada conseqüència del pla parcial aprovat definitivament en 1989, i la configuració del qual va ser acceptada en les normes subsidiàries vigent de 1995 en classificar-se el dit sòl d'urbanitzable en execució. No obstant això, aquesta homologació es justifica per la necessitat de procedir a canvis en la configuració viària inclosa en el sector, concretament es tracta de prolongar el CP-18 fins unir-lo amb el CP-Sendera, a més de rectificar-se mínimament la ubicació dels vials l'avinguda de les Corts Valencianes i l'avinguda de Castella. També s'aprofita per a rectificar un error material produït en l'illa G-5 (al projecte d'homologació G-4), atesa la seua pertinença efectiva en el sector.  
Tercer  
Com a elements d'ordenació estructural, dins de l'àmbit del sector, s'estableixen els següents:  
- Els vials CP-25, CP-Sendera i l'avinguda de les Corts Valencianes.  
- L'àmbit dels sòls dotacionals integrats en les illes del projecte G-5 i G-6.  
Quart  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les homologacions i plans parcials de municipis menors de 50.000 habitants, de conformitat amb la disposició transitòria primera, punt 3, per remissió a l'article 54.2.b, de la Llei Reguladora de l'Activitat Urbanística, en relació amb l'art. 10.a, per remissió de l'art. 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha dit, la Comissió Territorial d'Urbanisme, en sessió de 22 d'abril de 1997, acorda aprovar definitivament l'homologació del sector Terrer Roig de les Normes Subsidiàries de l'Alcúdia de Crespins.  
I l'Ajuntament de l'Alcúdia de Crespins haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de aquesta notificació.  
Tot això sense perjudici que es puga exercitar qualsevol altre recurs que s'estime oportú.  
València, 22 d'abril de 1997.- El secretari de la Comissió Territorial d'Urbanisme: José Manuel Palau Navarro.